**Z Á P I S N I C A č. 9**

**z 9. riadneho zasadnutia Obecného zastupiteľstva obce Perín – Chym ,**

**konaného dňa 10.12.2019**

**Prítomní :** MVDr. Ladislav Molnár PhD. - starosta

**Poslanci:**  Ing. Roland Vinter, Ing. Miroslav Podžuban, Miroslav Lochman, Ľudmila Révésová,

Zoltán Sabo, Karol Kočiš, Bartolomej Damko a Róbert Kapaló

**Za overovateľov zápisnice:** Zoltán Sabo a Bartolomej Damko

**Návrhová komisia:** Ing. Roland Vinter, Alžbeta Lichvárová

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Schválenie VZN č. 2/2019 o miestnych daniach a poplatkoch za komunálne odpady a drobné stavebné odpady
4. Prenájom priestorov v budove Obecného úradu
5. Zásady odmeňovania poslancov
6. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva, privítal poslancov, navrhol overovateľov a zapisovateľku zápisnice ako aj návrhovú komisiu, ktorí boli schválení.

**K bodu č. 2**

V tomto bode starosta oboznámil prítomných s programom zasadnutia, ktorý poslanci schválili prijatím uznesenia č. 68 **.**

Ing. Vinter žiadal doplniť program o nasledovné body:

**6. Záväzky a pohľadávky obce**

**7. Plán kontrolnej činnosti HK na I. polrok 2020 a správa HK ku kontrolnej činnosti vykonanej za II.**

**polrok 2019**

**8. Rôzne ( interpelácie poslancov a žiadosti občanov)**

**9. Záver.**

S touto zmenou súhlasili všetci prítomní poslanci.

**K bodu č. 3**

Starosta informoval prítomných o návrhu VZN č. 2/2019 o miestnych daniach a poplatkoch za komunálne odpady a drobné stavebné odpady. Tento bod bol súčasťou rokovania na pracovnej schôdzi, ktorá predchádzala zasadnutiu OZ ako aj stretnutia so zástupcami Poľnohospodárskeho družstva v Períne. Tieto sadzby sa neupravovali už niekoľko rokov. Poplatky za odpad zostávajú nezmenené.

V tomto návrhu je zmena ročnej sadzby pri daniach z pozemkov u parciel, na ktorých sú rybníky a pri ornej pôde.

Ing. Vinter ozrejmil návrh VZN a navrhol vypustiť citované parcely pod rybníkmi v § 4 a v § 8 ich pridať k sadzbe pri lesoch. Navrhol zmenu sadzby dane za ornú pôdu z navrhovaného 1% na 0,65 %. V § 11 navrhol zmeniť ročnú sadzbu zo stavieb na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo z 0,07 na 0,10 €/m2. Poslanec Kapaló súhlasil, aby sa upravila aj sadzba za lesné pozemky a rybníky na sadzu 1,00.

Po diskusii poslanci hlasovali za navrhnuté zmeny v zverejnenom návrhu a jednoznačne prijali uznesenie č.69.

**K bodu č. 4**

V tomto bode starosta informoval prítomných, že v budove Obecného úradu sú priestory na prenájom, niektoré sú už prenajímané a sadzby za prenájom neboli upravované od r. 2003. Budova bola rekonštruovaná, kúrenie bolo komplet prerobené, sociálne zariadenia sú nové, teda hodnota budovy bola navýšená. Preto je nevyhnutné, aby bolo VZN o nájme a podnájme nebytových priestorov prepracované.

Poslanci hlasovali a jednoznačne schválili uznesenie č.70.

**K bodu č. 5**

V súvislosti so zmenou zákona pri odmeňovaní poslancov a zástupcu starostu je potrebná úprava zásad odmeňovania poslancov. Poslanci prijali hlasovaním uznesenie č.71.

**K bodu č. 6**

V tomto bode dostal slovo predseda finančnej komisie Ing. Vinter, ktorý informoval prítomných o nedostatkoch pri zbere odpadu. Niektorí občania nedodržiavajú zásady, t.j. používajú 240 l nádoby namiesto 120 l (bez doplatku) alebo vykladajú rôzne vrecia a KOSIT tieto zaúčtuje do faktúr pre obec. Preto od nového roka obdržia občania nové nálepky na kuka nádoby a len z takto označených nádob a KOSIT vriec bude odpad odvezený.

Ďalej Ing. Vinter predložil sumár nedoplatkov na daniach a odpade u fyzických a právnických osôb. Ozrejmil niektoré položky a v konečnom dôsledku obci dlhujú občania a podnikatelia 17.000 €. Navrhol, aby tieto pohľadávky boli exekuované.

Hlasovaním prijali poslanci uznesenie č. 72.

**K bodu č. 7**

V tomto bode dostal slovo hlavný kontrolór obce, ktorý predložil svoj plán kontrolnej činnosti na I. polrok 2020 a predniesol správu ku kontrolnej činnosti vykonanej za II. polrok 2019. Poslanci súhlasili aj s odmenou pre HK.

Poslanci hlasovali a  schválili uznesenie č.73.

**K bodu č. 8**

Firma Rastislav Kišš, ktorý podniká v Seni, požiadal o prenájom reštauračných priestorov. Poslanci súhlasili s vyhlásením verejnej súťaže na prenájom priestorov v terajšej Perinbabe.

Poslankyňa Révésová predniesla požiadavku občanov na odvoz fekálií, nakoľko je problém nielen u vodární ale aj u menších podnikateľov. Sú dlhé čakacie doby, resp. už ani neprijímajú nové objednávky. Starosta informoval, že vodárne majú dostať 12 nových vozov v prvom štvrťroku nového roka. Obec nemá dosah, aby túto problematiku riešila sama.

Poslanec Kočiš sa pýtal kedy bude asfaltovanie v Chyme? Starosta odpovedal, že je dokončené pri Perinbabe, pokračovali s prácami pri p. Grentzerovi a teraz sú hore pri p. Jackovej, kde robili obrubníky, našli nejaké káble, čiže riešia túto elektriku a po vyasfaltovaní pôjdu do Chymu k autobusovej zastávke.

Ďalej sa p.Kočiš pýtal na vianočnú výzdobu obce. Ešte nesvieti výzdoba na stĺpoch.

Poslanec Sabo sa pýtal na zastávku v Chyme, ktorá bola robená tohto roku, či už je ukončená, či sa nebude robiť aj nejaké zastrešenie? Starosta odpovedal, že sa môže táto položka zahrnúť do rozpočtu na budúci rok.

Ing. Vinter požiadal poslancov, aby sa pridali k vykonaniu inventarizácie majetku obce.

Prišla žiadosť TJ o dotáciu vo výške 10 000,-€.

Rodičia detí, ktoré navštevujú základnú školu v Kechneci, žiadali o prepravu detí autobusom. Starosta upozornil rodičov, že nevie garantovať prepravu v prípade, že jeden z  2 šoférov, ktorých obec má, vypadne alebo ak sa jeden z autobusov pokazí.. Ďalšou nevýhodou by bolo, že deti by museli veľmi skoro vstávať. Pani Tresanszká žiadala súčinnosť obce pri riešení dopravy spoločnosťou eurobus. Starosta túto súčinnosť prisľúbil. Podobnú požiadavku mali aj rodičia detí, ktoré navštevujú základnú školu v Buzici.

Ďalšou žiadosťou bola žiadosť o finančný príspevok pre zariadenie pre seniorov v Drienove a žiadosť o príspevok na záujmové vzdelávanie detí Mestu Košice.

Pán Š. Bárány sa opýtal:

1. Kedy bude opravená cesta z Gomboša do Perína za 30.000,-€ ktoré si vybojoval pred vyše rokom?

Starosta odpovedal, že to asi pán Bárány zle pochopil, nakoľko táto cesta spadá pod VÚC. Obec dostala dotáciu 50.000,- na úpravu miestnych komunikácií.

2. Kto urobil taký hlboký rigol pri kanále od ihriska? Starosta ozrejmil že to nie je odvodňovací rigol z ciest, ale je to z protipovodňových aktivít od priemyselného parku. Ešte sa opýtal, či starosta mal povolenie zo Správy ciest. Starosta potvrdil, že mal.

3. Koľko stál altánok pri ZŠ?

Ing. Vinter už tieto informácie v minulosti poskytol, ale prisľúbil, že do najbližšieho zasadnutia mu tieto informácie pripraví.

4. Budú sa predávať ryby z Perínsko-Chymských rybníkov tohto roku? Máme tam pozemky.

Starosta odpovedal, že obec by bola rada, keby to toho roku vyšlo.

Pán Referovič sa opýtal na cestu, ktorá sa robí za jeho záhradou, prečo neboli občania informovaní. Raz zabrali 2 metre, potom ďalšie 2 metre... Starosta sľúbili, že po ukončení prác bude porealizačné zameranie a potom obec vyrieši nezrovnalosti a odkúpi zabranú časť pozemku. Občanov sám starosta informoval o týchto prácach, len od informácie po realizáciu uplynul dlhší čas a občanov to zaskočilo.

Ing. Vinter informoval, že táto pripravovaná cesta je aj v územnom pláne a pozemky na konci záhrad sú určené na výstavbu domov.

**K bodu č. 9**

Na záver sa pán starosta poďakoval všetkým prítomným za účasť a ukončil zasadnutie OZ.

................................... ................................... .............................................

Zoltán Sabo Bartolomej Damko MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**z 9. riadneho zasadnutia Obecného zastupiteľstva obce Perín – Chym ,**

**konaného dňa 10.12.2019**

**UZNESENIE č. 68**

Obecné zastupiteľstvo Obce Perín-Chym **s c h v a ľ u j e** program 9. riadneho zasadnutia OZ v Períne-Chyme.

Hlasovanie : za: 8 , proti : 0 , zdržali sa: 0

**UZNESENIE č. 69**

Obecné zastupiteľstvo Obce Perín – Chym **s c h v a ľ u j e** Všeobecne záväzné nariadenie č.2/2019, ktorým sa ustanovujú miestne dane a miestne poplatky za komunálne odpady a drobné stavebné odpady podľa navrhovaných zmien.

Hlasovanie : za: 8 , proti : 0 , zdržali sa: 0

**UZNESENIE č. 70**

Obecné zastupiteľstvo Obce Perín-Chym **b e r i e n a  v e d o m i e** potrebu zmeny VZN o nájme a podnájme nebytových priestorov na území obce Perín-Chym.

Hlasovanie : za: 8 , proti : 0 , zdržali sa: 0

**UZNESENIE č. 71**

Obecné zastupiteľstvo Obce Perín-Chym **s c h v a ľ u j e** Zásady odmeňovania poslancov v Obci Perín-Chym podľa predloženého návrhu.

Hlasovanie : za: 8 , proti : 0 , zdržali sa: 0

**UZNESENIE č. 72**

Obecné zastupiteľstvo Obce Perín-Chym **b e r i e n a  v e d o m i e** návrh vymáhania pohľadávok na základe predloženého návrhu pri dodržaní zákonných postupov.

Hlasovanie : za: 8 , proti : 0 , zdržali sa: 0

**UZNESENIE č. 73**

Obecné zastupiteľstvo v Períne – Chyme

1. **s c h v a ľ u j e** Plán kontrolnej činnosti hlavného kontrolóra na I. polrok 2020 podľa predloženého návrhu a **p o v e r u j e** vykonaním týchto kontrol
2. **b e r i e n a  v e d o m i e** správu hlavného kontrolóra obce ku kontrolnej činnosti vykonanej za II. polrok 2019.
3. **s c h v a ľ u j e** v súlade s ods. 5 § 18c zákona SNR č. 369/1990 Zb. o obecnom zriadení odmenu hlavnému kontrolórovi obce vo výške 30% z mesačného platu podľa odseku 1, za obdobie od 01.01.2019 do 31.12.2019.

Hlasovanie : za: 8 , proti : 0 , zdržali sa: 0